EkBass/fiwiki-20250220-pages-articles huggingface dataset:
Talisca

Anderson Souza Conceição (tunnetaan nimellä Anderson Talisca tai vain Talisca; s. 1. helmikuuta 1994 Feira de Santana) on brasilialainen jalkapalloilija, joka edustaa saudiarabialaista Al-Nassria. Vasenjalkaisen Taliscan pelipaikka on hyökkääjä. == Seurajoukkueura == Talisca on Bahian kasvatti. Hän edusti seuraa vuodet 2013-2014, jolloin Campeonato Brasileiro Série A:ssa tuli tilille 30 peliä ja neljä maalia. Kesällä 2014, vain yhden ammattilaiskauden jälkeen, Talisca siirtyi Portugalin suurseuraan Benficaan. Syyskuussa 2014 hän teki hattutempun Vitória FC:tä vastaan. Hän aloitti kauden muutenkin loistavasti. Mestareiden liigassa Taliscan avausmaali syntyi lokakuussa 2014 AS Monacoa vastaan. 82. minuutilla syntynyt maali jäi pelin ainoaksi ja Benfica voitti 1-0. == Maajoukkueura == Talisca pelasi vuonna 2013 kaksi ottelua Brasilian alle 20-vuotiaiden maajoukkueen väreissä. Hän on pelannut myös alle 23-vuotiaissa. == Lähteet == * Luokka:Brasilialaiset jalkapalloilijat Luokka:Vuonna 1994 syntyneet Luokka:Elävät henkilöt
Manhattan Steak House

Manhattan Steak House on suomalainen pihviravintolaketju. Ketjun ensimmäinen ravintola avattiin Helsingin Forumin 0. kerrokseen vuonna 1986.http://www.manhattansteakhouse.fi/pages/forum.html Nykyisin ketjulla on kolme ravintolaa, joista kaksi on Helsingissä ja yksi Tampereella.http://www.manhattansteakhouse.fi/pages/trio.html Ravintolan ruokalistalla on pääosin pihviruokaa ja salaatteja. Esplanadilla Helsingissä sijaitseva Manhattan on ainoa ketjun ravintola, joka ei sijaitse kauppakeskuksessa. == Veropetos == Vuonna 2016 Manhattan Steak House Oy:n omistajat myönsivät syyllisyytensä kahden miljoonan euron veropetokseen jättäessään käteismyyntiä kirjaamatta ylös. Yhteiskunnalta jäi verotuloja saamatta ravintoloista noin 1,1 miljoonaa euroa ja toimitusjohtajan Karupanan Devandaran henkilökohtaisia veroja vajaa miljoonaa euroa.Kerkelä, Lasse: Manhattan Steak House -ravintoloiden edustajat myönsivät kahden miljoonan euron veropetokset – ”Olen tehnyt väärin”, Helsingin Sanomat 5.9.2016. Viitattu 29.1.2017. Devandara korvasi verovelat kokonaisuudessaan prosessin aikana. Rangaistuksen määrääminen, mittaaminen ja lieventäminen. KKO 2018_23_R2017/666. Devandara tuomittiin kahden vuoden ja yhden kuukauden vankeusrangaistukseen sekä vähemmistöosakkaana ollut 55-vuotias nainen vuoden ja 11 kuukauden ehdolliseen vankeuteen sekä 80 tunnin yhdyskuntapalveluun. Molemmat tuomittiin myös viiden vuoden liiketoimintakieltoon.Manhattan Steakhousen omistajille vankeutta törkeistä veropetoksista , Ilta-Sanomat 7.9.2016. Viitattu 29.1.2017. Hovioikeus ei muuttanut tuomiota miltään osin.Hovioikeus tuomitsi Manhattan Steak House -ravintoloiden johtajan mittavasta veronkierrosta vankilaan. Helsingin Sanomat 14.7.2017. == Lähteet == Luokka:Suomalaiset ravintolaketjut
Vika Jigulina

Vika Jigulina (s. 18. helmikuuta 1986 Cahul, Moldova) on moldovalais- romanialainen DJ, tuottaja ja laulaja. Hän on ollut vuodesta 2010 lähtien Romanian kansalainen. Romaniassa hän on työskennellyt DJ:nä Radio 21:lle ja Vibe FM:lle. Jigulina on tehnyt remiksejä ATB:n, Tomcraftin, Steve Angellon, Sebastian Ingrosson ja muiden lukuisten artistien kanssa. Jigulinan ensimmäinen soolosingle ”Memories” julkaistiin 29. syyskuuta 2012. ==Diskografia== Singlet #”Stereo Love” (Edward Mayan kanssa) (2009) #”This Is My Life” (Edward Maya ft. Vika Jigulina) (2010) #”Desert Rain” (Edward Maya ft. Vika Jigulina) (2011) #”Mono in Love” (Edward Maya ft. Vika Jigulina) (2012) #”Memories” (2012) #”Love of My Life” (Edward Mayan kanssa) (2014) #”Be Free” (2019) ==Lähteet== Luokka:DJ:t Luokka:Romanialaiset muusikot Luokka:Vuonna 1986 syntyneet Luokka:Elävät henkilöt
Carlo Schmid

Carlo Schmid (alkujaan Karl Johann Martin Heinrich Schmid, 3. joulukuuta 1896 Perpignan, Ranska – 11. joulukuuta 1979 Bad Honnef, Länsi-Saksa)Leben und Beruf, Carlo-Schmid-Stiftung. Viitattu 5.11.2014. oli länsisaksalainen sosiaalidemokraattinen poliitikko, lakimies ja kirjailija.Iloniemi, Jaakko: ”Schmid, Carlo (1896)”, teoksessa Carlo Schmid syntyi Etelä-Ranskan Perpignanissa, jossa hänen Württembergistä kotoisin ollut isänsä toimi Toulousen yliopiston professorina. Schmidin äiti oli ranskalainen ja pojasta tuli täysin kaksikielinen. Vuoden päästä Carlo Schmidin syntymästä perhe muutti Stuttgartiin, jossa Carlo Schmid kävi koulunsa ja pääsi ylioppilaaksi keväällä 1914. Schmid aloitti uransa asianajajana ja toimi vuodesta 1929 opettajana Tübingenin yliopistossa. Toisen maailmansodan jälkeen hänestä tuli Württemberg-Hohenzollernin osavaltion ensimmäisen hallituksen muodostaja ja hän toimi myöhemmin muun muassa osavaltion oikeusministerinä. Saksan sosiaalidemokraattisen puolueen luottamustehtäviin Schmid tuli 1945 ja nimitettiin 1949 puoluehallituksen jäseneksi. Samana vuonna hänet valittiin myös liittopäiville, joiden ulkoasiainvaliokunnan puheenjohtajana hän toimi vuoteen 1953 saakka. Hän toimi liittopäivien puhemiehistössä 1949–1966 ja 1969–1972. Vuonna 1958 Schmid oli sosiaalidemokraattien ehdokkaana liittopresidentin vaalissa, mutta hävisi toisella kierroksella CDU:n Heinrich Lübkelle. Schmid toimi liittoneuvoston osavaltiosuhteista vastaavana ministerinä () Kurt Georg Kiesingerin hallituksessa 1966–1969. Sen jälkeen Schmid vastasi kuolemaansa 1979 saakka Saksan ja Ranskan välisistä suhteiden koordinoinnista. ==Lähteet== == Aiheesta muualla == Luokka:Sosiaalidemokraattiset poliitikot Luokka:Saksalaiset poliitikot Luokka:Saksalaiset kirjailijat Luokka:Vuonna 1979 kuolleet Luokka:Vuonna 1896 syntyneet
Yang di-Pertuan Besar

Yang di-Pertuan Besar (myös muodossa Yamtuan Besar) on Malesian Negeri Sembilanin osavaltion hallitsijan arvonimi. Yang di-Pertuan Besar on myös vuorollaan Yang di-Pertuan Agong, eli Malesian kuningas. Negeri Sembilanin monarkia poikkeaa muista Malesian sulttaanikunnista siinä, että hallitsijan arvo ei ole perinnöllinen, vaan maan hallitsijan valitsevat neljä heimopäällikköä keskuudestaan. Ensimmäinen Yang di-Pertuan Besar oli Raja Melewar, joka yhdisti yhdeksän pientä paikallisten päälliköiden hallitsemaa valtiota Negeri Sembilaniksi. == Negeri Sembilanin hallitsijat == Nro Hallitsija Vallassa 1 Raja Melewar 1773 - 1795 2 Raja Hitam 1795 - 1808 3 Raja Lenggang 1808 - 1824 4 Raja Radin 1824 - 1861 5 Yamtuan Imam 1861 - 1869 6 Tengku Ampuan Intan 1869 - 1872 7 Yamtuan Antah 1872 - 1888 8 Tuanku Muhammad 1888 - 1933 9 Tuanku Abdul Rahman 1933 - 1960 10 Tuanku Munawir 1960 - 1967 11 Tuanku Jaafar 1967 - 2008 12 Tuanku Muhriz 2008- ==Lähteet== *
Lömsö

Lömsö on saari Paraisiin kuuluvassa Houtskarissa. Saaren pinta-ala on vajaa kuusi neliökilometriä ja sillä asuu ympärivuotisesti 33 asukasta. Kesäisin saaren asukasluku moninkertaistuu. Lömsö sijaitsee aivan Houtskarin pääsaaren tuntumassa ja yhdistetty siihen Kivimon lossilla. Saariston rengastie kulkee Lömsön läpi. Kivimo sund Lömsön eteläpuolella erottaa saaren Houtskarin pääsaaresta, Huvudlandetista ja Lömsön pohjoispuolella olevaan saarelle on siltayhteys Södersundin yli Jöutmon saareen, jonka pohjoisosassa sijaitsee Björkön kylä. Lömsössä sijaitsee Kivimon kylä, josta on lossiyhteys Huvudlandetiin Roslaxin kylään ja lossin korvaamista sillalla on suunniteltu jo vuosia. ==Lähteet== Luokka:Houtskari Luokka:Paraisten saaret
Ei se mennyt niin

Ei se mennyt niin on suomalaisartisti Anna Erikssonin kappale hänen kuudennelta, Sinusta sinuun -studioalbumiltaan. Universal Music julkaisi kappaleen albumin ensimmäisenä singlenä vuonna 2005. Kappaleen ovat säveltäneet ja sanoittaneet yhteistyössä Eriksson ja Sipe Santapukki. Single julkaistiin vain promootiotarkoitukseen, joten se ei sijoittunut lainkaan singlelistalle. Radiosoitossa kappale kuitenkin menestyi hyvin nousten parhaimmillaan kolmanneksi soitetuimmaksi radiokappaleeksi. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista – Radiolista 3 == Lähteet == Luokka:Vuoden 2005 kappaleet Luokka:Anna Erikssonin kappaleet
Luettelo brittiläiseen imperiumiin kuuluneista alueista

Tämä luettelo käsittelee brittiläiseen imperiumiin kuuluneita alueita. Lihavoidut alueet ovat edelleenkin Yhdistyneen kuningaskunnan hallinnassa. Luettelossa mainitut Kansainliiton mandaattialueet tulivat Ison-Britannian hallintaan vasta ensimmäisen maailmansodan jälkeen. ==Eurooppa== * Gibraltar * Kanaalisaaret * * (myös Maltan protektoraatti) * Yhdistynyt kuningaskunta ==Aasia== * * Arabiemiirikunnat * Bhutan * Brunei * * * (sisälsi nykyiset Pakistanin, Burman ja Bangladeshin) * Irak (Kansainliiton mandaattialue) * Kuwait * Malaija * Malediivit * Oman * Palestiina (Kansainliiton mandaattialue) * * Qatar * Sarawak * * (Kansainliiton mandaattialue) * Brittiläinen Uusi-Guinea ==Afrikka== * (Lesotho) * Botswana * Egypti (virallisesti vain 1914–1922, käytännössä pidempään) * Etelä-Afrikka * * * * * * * * * * * Sansibar * * * Sudan * Swazimaa * * * Uganda ==Amerikka ja Atlantti== * Ascension * Etelä-Georgia ja Eteläiset Sandwichsaaret * Falklandinsaaret * * * Kanada * Länsi-Intia ** Anguilla ** Antigua ja Barbuda ** Bahama ** Barbados ** Bermuda ** Brittiläiset Neitsytsaaret ** Caymansaaret ** Dominica ** Grenada ** Jamaika ** Montserrat ** Saint Kitts ja Nevis ** Saint Lucia ** Saint Vincent ja Grenadiinit ** Trinidad ja Tobago ** Turks- ja Caicossaaret * * Saint Helena * Tristan da Cunha * Osa Yhdysvaltain itäisistä osavaltioista (ennen vuotta 1776) ==Antarktis== * Brittiläinen Antarktiksen alue ==Australia ja Oseania== * Australia * Ellice-saaret * * Gilbert-saaret * Nauru * * Pitcairn * Salomonsaaret * Tonga * * Uusi-Seelanti Luokka:Brittiläinen imperiumi Luokka:Britannian entiset siirtomaat
Kingsville

Kingsville on ainakin seuraavien paikkojen nimi: *Kingsville, Kanadan Ontario *Kingsville, Yhdysvaltojen Missouri *Kingsville, Yhdysvaltojen Ohio *Kingsville, Yhdysvaltojen Texas
Johorin sulttaani

Johorin sulttaani on Malesian Johorin osavaltion hallitsija. Sulttaani toimii myös vuorollaan Malesian kuninkaana. == Historia == Malakka-Johorin monarkkisuvun juuret ulottuvat aina Srivijayan valtakunnan aikoihin. Valtakunnan viimeinen hallitsija Paramesvara pakeni Majapahitien valloituksia maan pääkaupungista, Sumatralla sijainneesta Palembangista Temasekiin, nykyiseen Singaporeen vuonna 1388. Vuonna 1402 hän jatkoi edelleen Malakan niemimaalle, mihin hän perusti Malakan sulttaanikunnan, joka hallitsi Malaijien saaristoa 1500-luvulle asti. Malakassa Paramesvara kääntyi islamiin ja otti nimekseen Iskandar Shah. Islamiin kääntymisen myötä hänen hallitsijan arvonimekseen tuli sulttaani, joka on islamilainen hallitsijan arvonimi. Kun portugalilaiset valloittivat Malakan vuonna 1511, maan sulttaani pakeni Johoriin, mihin syntyi Johoren sulttaanikunta. Hänen jälkeensä vallassa ovat olleet hänen perillisensä. Myös Perakin Perakin hallitsijasuku polveutuu Malakan sulttaanikunnan hallitsijoista. == Johorin sulttaanit == Nro Sulttaani Vallassa 1 Mahmud Shah 1511–1528 2 Alauddin Riayat Shah II 1528–1564 3 Muzaffar Shah II 1564–1570 4 Abdul Jalil Shah I 1570–1571 5 Ali Jalla Abdul Jalil Shah II 1571–1597 6 Alauddin Riayat Shah III 1597–1615 7 Abdullah Ma'ayat Shah 1615–1623 8 Abdul Jalil Shah III 1623–1677 9 Ibrahim Shah 1677–1685 10 Mahmud Shah II 1685–1699 11 Abdul Jalil IV 1699–1720 12 Abdul Jalil Rahmat Shah (Raja Kecil) 1718–1722 13 Sulaiman Badrul Alam Shah 1722–1760 14 Abdul Jalil Muazzam Shah 1760–1761 15 Ahmad Riayat Shah 1761 - 1761 16 Mahmud Shah III 1761–1812 17 Abdul Rahman Muazzam Shah 1812–1819 18 Hussein Shah 1819–1835 19 Ali Iskandar 1835–1877 20 Raja Temenggung Tun Ibrahim 1855–1862 21 Abu Bakar 1862–1895 22 Ibrahim 1895–1959 23 Ismail 1959–1981 24 Mahmud Iskandar Ismail 1981–2010 25 Ibrahim Ismail 2010– ==Lähteet== *
Gerhard Schröder (CDU)

Gerhard Schröder (11. syyskuuta 1910 Saarbrücken – 31. joulukuuta 1989) oli länsisaksalainen kristillisdemokraattista unionia (CDU) edustanut poliitikko. Hän toimi Länsi-Saksan sisäministerinä 1953–1961, ulkoministerinä 1961–1966 ja puolustusministerinä 1966–1969. Vuoden 1969 liittopresidentinvaaleissa hän hävisi niukasti sosiaalidemokraatti Gustav Heinemannille. Saarbrückeniläisen rautatievirkailijan pojaksi syntynyt Schröder opiskeli oikeustiedettä Königsbergin yliopistossa, kaksi lukukautta Edinburghin yliopistossa Skotlannissa ja lopuksi Bonnin yliopistossa. Hän toimi asianajajana 1930-luvulla, liittyi Hitlerin kansallissosialistiseen puolueeseen ja myös sen puolisotilaalliseen Sturmabteilungiin ja palveli sitten Natsi-Saksan asevoimissa rivimiehenä. Sodan jälkeen hän jatkoi lakimiehenä elinkeinoelämän palveluksessa, kunnes tuli valituksi liittopäiville CDU:n edustajana 1949. Sisäministerinä 1953–1961 Schröder ajoi voimakkaasti kommunistisen puolueen kieltämistä Länsi-Saksassa, mikä toteutuikin. Hänen nimittämisensä ulkoministeriksi herätti oppositiossa kritiikkiä hänen natsitaustansa vuoksi. Siinä virassa hän korosti hyviä suhteita Yhdysvaltoihin mutta halusi myös neutralisoida suhteita Puolan ja muiden Neuvostoliiton valtapiiriin joutuneitten Itä-Euroopan maiden kanssa.Iloniemi, Jaakko: ”Schröder, Gerhard (1910)”, teoksessa ==Lähteet== ==Aiheesta muualla== Luokka:Saksan ulkoministerit Luokka:Saksalaiset kristillisdemokraattiset poliitikot Luokka:Vuonna 1910 syntyneet Luokka:Vuonna 1989 kuolleet
Aksakov

Aksakov () on seuraavien henkilöiden sukunimi: *Aleksandr Aksakov (1832–1903), venäläinen kirjailija ja psyykikko *Anatoli Aksakov (s. 1957), venäläinen taloustieteilijä ja poliitikko *Ivan Aksakov (1823–1886), venäläinen lehtimies ja panslavisti *Konstantin Aksakov (1817–1860), venäläinen kirjailija ja slavofiili *Sergei Aksakov (1791–1859), venäläinen kirjailija
Kolme pientä porsasta

Kolme pientä porsasta on vanha satu, jossa porsaat rakentavat kolme taloa erilaisista materiaaleista. Iso paha susi onnistuu puhaltamaan kumoon kaksi ensimmäistä taloa, jotka porsaat tekivät oljenkorsista ja puusta. Kolmatta tiilestä tehtyä taloa se ei pysty kaatamaan. Sadusta on tehty kaksi versiota; toisessa susi onnistuu syömään kaksi porsasta mutta joutuu lopussa kolmannen porsaan pataan, kun taas toisessa versiossa kaikki porsaat pelastuvat tiilitalon sisälle ja susikin jää henkiin. Satu julkaistiin ensimmäisen kerran vuonna 1843. Vuonna 1933 Disney-yhtiö julkaisi satuun perustuvan samannimisen lyhyt­elokuvan. Myöhemmin porsaat samoin kuin susikin, Sepe Susi, ovat tulleet tunnetuiksi myös Disneyn sarja­kuva­hahmoina. == Lähteet == == Aiheesta muualla == Luokka:Sadut Luokka:Kuvitteelliset siat
Kissanruoka

Kissanruoka on kissoille suositeltavaa ruokaa. Kissat eivät kaikkien mielestä tarvitse lainkaan kaupallista, eläinruokavalmistajien tuottamaa kuivamuonaa. Voi olla kuitenkin hyvä totuttaa kissa pentuvaiheessa erilaisiin ruokiin. Jos kissa tuntee pentuajaltaan myös kuiva- ja tölkkiruuan, suostuu se helpommin syömään näitä täysikasvuisenakin, mikäli tällaiseen tulee tarve esimerkiksi eläinlääkinnällisestä syystä. Kaupallinen kissanruoka on periaatteessa tarkoitettu kissoille, joten sen vitamiinit ja hivenaineet eivät sovellu välttämättä kaikille petoeläimille, kuten koirille. Mutta kaikkiruokaiset eläimet kuten rotat ja siilitSiilikirja: Eurooppalaisen siilin suojelu ja hoito voivat syödä kissanruokaa. ==Lähteet== == Aiheesta muualla== * * * * Luokka:Kissa Luokka:Eläinruoka
Kuninkaallinen viktorialaisritarikunta

Kuninkaallinen viktorialaisritarikunta () on brittiläinen kunniaritarikunta, jonka kuningatar Viktoria perusti 23. huhtikuuta 1898. Ritarikuntaan nimitettävien henkilöiden määrä ei ole rajoitettu. Saajan tulee olla Yhdistyneen kuningaskunnan kansalainen, mutta ulkomaalaisia voidaan nimittää kunniajäseniksi. Ritarin arvoja myönnetään miehille ja naisille, jotka ovat tehneet kuningasperheelle henkilökohtaisia palveluksia. Ritarikunnan suurmestarina toimii Yhdistyneen kuningaskunnan hallitsija. Kunniamerkin saajat voidaan jakaa viiteen luokkaan: Suomeksi Lyhenne Kunniamerkin arvoluokka englanniksi Suurristin ritari GCVO Knight Grand Cross of the Royal Victorian Order Dame Grand Cross of the Royal Victorian Order Komentajaritari KCVO DCVO Knight Commander of the Royal Victorian Order Dame Commander of the Royal Victorian Order Komentaja CVO Commander of the Royal Victorian Order Luutnantti LVO Lieutenant of the Royal Victorian Order Jäsen MVO Member of the Royal Victorian Order : ritarikunnan nauha Kaksi ylintä luokkaa oikeuttavat käyttämään titteliä Sir (miehillä) tai Dame (naisilla). Korkeimpaan luokkaan nimitetyt henkilöt saavat myös käyttää vaakunassaan kilvenkantajia. Ritarikunnan jäsenet saavat käyttää Lontoossa sijaitsevaa Savoyn kappelia mm. häiden ja hautajaisten järjestämiseen. Suomalaisista ritarikunnan kunniamerkin komentajaritarin arvo myönnettiin vuonna 1934 silloiselle Suomen Pankin pääjohtajalle Risto Rytille. ==Lähteet== == Aiheesta muualla == Luokka:Brittiläiset ritarikunnat
FV105 Sultan

FV105 Sultan on brittiläinen panssarivaunu, jota on käytetty komentovaununa. Sen panssarointi on alumiininen. FV105 kuuluu kokonaiseen Alvis Vickersin tekemään vaunuperheeseen, jonka ensimmäinen malli oli FV101 Scorpion. Vaunutyypissä on niin kutsuttu NBC-suojaus joukkotuhoaseita vastaan. Vaunun aseistuksena toimii 1x 7,62 mm konekivääri. Radiotila, työskentelytila sekä karttapöytä sijaitsevat miehitykseltään kolmihenkisen vaunun takaosassa. Varsinkin luukut suljettuina (NBC-tilassa), oli ahdas vaunutila jokseenkin hankalalta tuntuva työtila taistelua johtaville upseereille. Matkapahoinvointi oli tällaisessa työskentelytilassa hyvin yleinen vaiva.Trewhitt, P., 2009: s. 208 == Lähteet == *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 208) === Viitteet === Luokka:Yhdistyneen kuningaskunnan asevoimien kalusto Luokka:Yhdistyneen kuningaskunnan muuntyyppiset panssarivaunut
Gerhard Sohlberg

thumb|250px|Sohlbergin suunnittelema asuinrakennus Viipurissa Bruno Gerhard Sohlberg (24. syyskuuta 1862 Pohja – 10. syyskuuta 1923 Villarrica, Paraguay) oli suomalainen arkkitehti. Sohlbergin isä oli Pohjan kirkkoherrana toiminut Herman Fredrik Sohlberg. Hänellä oli kymmenen sisarusta, joista tunnettuja ovat vuorineuvos Seth Sohlberg ja kansanedustaja Hedvig Sohlberg. Sohlberg avioitui vuonna 1895 Tukholmassa haminalaisen Rachel Kuschakin kanssa. Perheeseen syntyi Paraguayssa kolme lasta.Meurman, Otto-Iivari 1976. Viipurin arkkitehdit, s. 167-169. Viipurin Suomalainen Kirjallisuusseura, Lappeenranta. ISBN 951-95402-2-9 Tammisaaressa koulunsa käynyt Sohlberg opiskeli myöhemmin Turun teknillisessä reaalikoulussa. Valmistuttuaan hän toimi aluksi arkkitehtina Viipurissa ja sen jälkeen 1895–1902 Paraguayn pääkaupungissa Asunciónissa. Vuodesta 1902 lähtien Sohlberg vaikutti jälleen Viipurissa kahdentoista vuoden ajan, kunnes muutti vuonna 1914 takaisin Etelä-Amerikkaan ja työskenteli kaupunginarkkitehtina Paraguayn Villaricassa. Sohlbergin elämästä ja urasta ei tiedetä paljoakaan, esimerkiksi hänet myöhemmät vaiheensa Etelä-Amerikassa ovat Suomessa tuntemattomat. Suomessa Sohlberg suunnitteli lukuisia asuin- ja liikerakennuksia eri puolille Viipuria sekä laati muun muassa Viipurin synagogan ensimmäiset piirustukset. Viipurin lisäksi hän suunnitteli rakennuksia ainakin Sortavalaan.Karjalan Rauta Oy / Ossi Kivinen The Virtual Sortavala. Viitattu 6.11.2014. ==Lähteet== == Aiheesta muualla == Luokka:Suomalaiset arkkitehdit Luokka:Vuonna 1862 syntyneet Luokka:Vuonna 1923 kuolleet
Iniö (saari)

Iniö on saari Paraisilla. Se oli Iniön kunnan pääsaari. Saaren pinta-ala on 7,4 neliökilometriä ja sillä asuu ympärivuotisesti 108 asukasta, mikä on miltei puolet Iniön väestöstä. Saarella on kaksi kylää Söderby ja Norrby, joista jälkimmäinen on Iniön kirkonkylä. Iniöstä on tehty pronssi- ja rautakausien aikaisia löytöjä. Pysyvä asutus on tullut saarelle viimeistään ruotsalaisten uudisasukkaiden myötä varhaiskeskiajalla. Saarella on edelleen kattavasti palveluita. Iniöllä toimivat peruskoulu, päiväkoti, terveysasema, vanhainkoti, kirjasto ja kunnan aluekonttori. Saaren asutus on keskittynyt pohjoisosan Norrbyhyn ja eteläosan Söderbyhyn. Iniön länsirannalla on Dalenin satama ja pohjoisrannalla Skagenin satama. Saaren tasaiset alueet on pääosin muutettu viljelyalaksi. Iniön kalliomäistä korkeimmalle nousee 39,8 metrin korkuinen Kasberg. Saaresta kulkee Houtskariin yhteysalus M/S Antonia sekä Iniön lähisaaristoon ja Brändöhön yhteysalus M/S Satava. Iniö on yhteydessä naapurisaariin Keistiön ja Skagenin losseilla. ==Lähteet== Luokka:Iniö Luokka:Paraisten saaret
Keit Pentus-Rosimannus

Keit Pentus-Rosimannus (s. 3. maaliskuuta 1976 Tallinna) on virolainen reformipuolueen poliitikko. Hän oli Viron valtiovarainministeri vuosina 2021–2022. Aiemmin hän toimi marraskuusta 2014 heinäkuuhun 2015 maansa ulkoministerinä. Kesäkuusta heinäkuuhun 2022 Pentus-Rosimannus toimi myös Viron julkishallintoministerinä, kun pääministeri Kaja Kallas erotti keskustapuolueen ministerit. Vuosina 2011–2014 Pentus-Rosimannus oli Taavi Rõivasin johtaman hallituksen ympäristöministeri. Hän siirtyi ulkoministeriksi Urmas Paetin siirryttyä Euroopan parlamenttiin. 1\. heinäkuuta 2015 Pentus- Rosimannus ilmoitti eroavansa ministerin tehtävästä perheyritykseen liittyvien epäselvyyksien vuoksi. Reformipuolueen jäseneksi Pentus-Rosimannus liittyi vuonna 1998. Hän oli ollut vuonna 1997 mukana perustamassa nuorten poliitikkojen klubia, josta kasvoi myöhemmin Reformipuolueen nuoriso-osasto. Viron parlamenttiin Pentus-Rosimannus valittiin vuoden 2007 vaaleissa. ==Yksityiselämä== Pentus-Rosimannuksen veli Sten Pentus on moottoriurheilija. Elokuussa 2014 Pentis-Rosimannus meni naimisiin Rain Rosimannusin kanssa. ==Lähteet== == Aiheesta muualla == Luokka:Riigikogun jäsenet Luokka:Virolaisten poliittisten nuorisojärjestöjen puheenjohtajat Luokka:Viron reformipuolueen poliitikot Luokka:Viron valtiovarainministerit Luokka:Viron ulkoministerit Luokka:Viron ympäristöministerit Luokka:Vuonna 1976 syntyneet Luokka:Elävät henkilöt
Promised Land (Elvis Presleyn albumi)

Promised Land on Elvis Presleyn tammikuussa 1975 julkaistu studioalbumi, jonka kappaleet ovat alkujaan muun muassa Chuck Berryn, Waylon Jenningsin ja Larry Gatlinin tuotantoa.Elvis Presley: 20 Original Albums -boksin lehtisen tiedot. Levyn hittejä olivat kappaleet ”Promised Land” ja ”If You Talk in Your Sleep”, jotka molemmat nousivat Billboard Hot 100 -listan top 20:een. Itse albumi ylsi Billboardin albumilistan sijalle 47, sekä country-listan kärkeen. == Kappaleet == A-puoli # # # # # B-puoli # * # # # # == Listasijoitukset == Valtio Lista Korkein sijoitus Listaviikot Nousu listalle Lähde Billboard Country Albums 1. 1975 Britannian albumilista 21. 4 22.2.1975 Billboard 200 47. 1975 == Kokoonpano == *Elvis Presley – laulu, kitara *David Briggs – piano, urut *James Burton – kitara *Johnny Christopher – kitara *Jeannie Green – taustalaulu *Per Erik Hallin – piano, urut *Mary Holladay – taustalaulu *Susan Pilkington – taustalaulu *Norbert Putman – basso *JD Sumner& The Stamps – taustalaulu *Ronnie Tutt – rummut *The Voice – taustalaulu *Kathy Westmoreland – taustalaulu == Lähteet == Luokka:Elvis Presleyn albumit Luokka:Vuoden 1975 albumit
Moldovan valtionyliopisto

Moldovan valtionyliopisto () on Moldovan pääkaupungissa Chișinăussa toimiva klassinen yliopisto. Yliopisto perustettiin 1. lokakuuta 1946 alkujaan nimellä Chișinăun valtionyliopisto. Yliopistossa oli alkuvaiheessa 5 tiedekuntaa ja 12 ainelaitosta. Opetusta koordinoitiin vuosina 1946-1988 Moskovasta, Neuvostoliiton pääkaupungista. Jo ennen Moldovan itsenäistymistä 1991 yliopisto nimettiin Moldovan valtionyliopistoksi 19. tammikuuta 1990. Moldovan valtionyliopisto on maan tärkein ylempää opetusta antatava oppilaitos. Sillä on noin 17 000 opiskelijaa, jotka opiskelevat 14 tiedekunnassa yli 100 eri erikoistumisalaa. Henkilökuntaan kuuluu 8 akateemikkoa, 90 professoria (dosenttitaso) ja noin 360 tohtoritason muuta opettajaa. Moldovan valtionyliopisto on osallistunut Euroopan yhteisön Tempus- ja Erasmus Mundus -yhteistyöohjelmiin. Espanjalainen Webometrics-yliopistoranking luokitteli yliopiston kansallisesti sijaluvulle 1 ja maailmanlaajuisesti sijalle 2914. Kuva:Stamp of Moldova md070cvs.jpg| Moldovan valtionyliopisto postimerkissä. Kuva:MD.C.C USEM nov-2012.JPG| Eräs Moldovan valtionyliopiston (USM) rakennus. ==Lähteet== == Aiheesta muualla== *Moldova State University (USM) (cnaa.acad.md) *Moldova State University (researchgate.net) Luokka:Moldovan yliopistot ja korkeakoulut Luokka:Chișinăun rakennukset ja rakennelmat
Myllykallio

Myllykallio () on Helsingin Lautta­saaren osa-alue, joka käsittää saaren länsiosan. Nimi johtuu osa-alueen keskellä sijaitsevasta saman­nimisestä, viheralueena olevasta kukkulasta, jonka nimi on vanhastaan ollut Kvarnberg. Puiston nimeksi Mylly­kallio – Kvarn­berget vahvistettiin vuonna 1951, ja osa- alueen nimeksi se vahvistettiin vuonna 2012, kun Lautta­saari jaettiin osa- alueisiin. Myllykallion rajana Kotka­vuorta vastaan on Särki­niemen­tien pohjois­osa ja sen jatkeena Lemis­saaren­tie. Rajana Vattu­niemeä vastaan on Merikylpylän puisto. Mylly­kallion osa-alueeseen kuuluu myös Lautta­saaren pohjoisin osa, Katajaharju, jonka Länsiväylä erottaa muusta Lautta­saaresta. Alueen kokooja­katuja ovat Lautta­saaren­tien länsi­osa sekä Iso­kaari ja tämän jatkeena Kataja­harjun­tie. Osa-alueen pinta-ala on 1,64 km², ja asukkaita siellä oli vuoden 2013 alussa 6 889. Suurimmaksi osaksi alueen rakennuskanta on vuosien 1946 ja 1960 välisenä aikana väljähkösti rakennettuja kerrostaloja, mutta varsinkin rantojen läheisyydessä on myös pien­taloja. Mylly­kallion alueella sijaitsevat myös Lauttasaaren kirkko, Lauttasaaren yhteiskoulu ja Lauttasaaren ala-aste, kaikki Mylly­kallion puisto­alueen laidoilla. Alun perin Myllykallio tarkoitti alueen keskellä olevaa 31 metrin korkuista kukkulaa, jonka huippu on Lauttasaaren korkein kohta. Kukkula on nykyisin metsäisenä viher­alueena, jonka huipulla on lintutorni. Toisen maailman­sodan aikana paikalla toimi yksi Helsingin ilma­puolustuksesta vastanneista raskaista ilmatorjuntapattereista. Muistoksi sodanaikaisesta ilma­puolustuksesta paikalle on jätetty kaliiberiltaan 76-millimetrinen ilma­torjunta­tykki ”Itko”. Varsinaisen Mylly­kallion ohella viher­alueita ovat saaren eteläiset ja läntiset ranta-alueet, eivät kuitenkaan Kataja­harjun niemellä, jossa yksityiset tontit ulottuvat yleensä rantaan saakka. Länsi­väylän pohjois­puolella on lisäksi Lautta­saaren urheilu­puisto urheilu­kenttineen. == Lähteet == Luokka:Lauttasaari Luokka:Helsingin osa- alueet
Juratsit

Juratsit olivat samojedeihin kuulunut kansa, joka asui Siperiassa alisen Jenisei-joen länsipuolella olevalla tundra-alueella. Nykyisin nämä seudut kuuluvat Krasnojarskin aluepiirin Taimyrin piiriin ja Jamalin Nenetsian autonomiseen piirikuntaan. Juratsit ovat sulautuneet nenetseihin, jotka laajensivat asuma-alueitaan itään 1700- ja 1800-luvuilla. Itäisimpien tundra- alueen nenetsien voidaan katsoa polveutuvan juratseista. Juratsin kieli sammui 1800-luvun alussa. Juratsit olivat läheistä sukua muille pohjoissamojedeille, nenetseille ja enetseille. Alun perin heidän kielensä ilmeisesti muistutti enemmän enetsin kieltä, mutta myöhemmin siihen kohdistui erittäin syvällinen vaikutus nenetsin kielestä. ==Lähteet== Luokka: Samojedit
Kotkavuori

right|thumb|250px|Lauttasaaren vesitorni sijaitsi Kotkavuorella. Kotkavuori () on Helsingin Lautta­saaren osa-alue, joka käsittää saaren itäisen, lähimpänä kanta­kaupunkia olevan osan. Nimi johtuu alueella sijaitsevasta saman­nimisestä kukkulasta, jonka nimi on vanhastaan ollut Örnberg. Puiston nimeksi Kotka­vuori - Örn­berget vahvistettiin vuonna 1951, ja osa-alueen nimeksi se vahvistettiin vuonna 2012, kun Lautta­saari jaettiin osa-alueisiin. Kukkula on pääosin puistoaluetta, mutta siellä säilynyt myös muutamia vanhoja huviloita, ja sen laella sijaitsi vuosina 1958–2015 Lauttasaaren vesitorni. Kotkavuoren maapinta-ala on 1,01 km², ja vuoden 2022 lopupussa siellä oli 7 695 asukasta. Alueen rajana Myllykalliota on Särki­niemen­tien pohjois­osa ja sen jatkeena Lemis­saaren­tie, rajana Vattu­niemeä vastaan on Hevosenkenkäpuisto. Kotkavuori on pääasiassa kerros­talo­aluetta, mutta Gyldénin­tien pohjois­osan varrella on myös ekonomitaloiksi kutsuttu ryhmä pientaloja.. Alueen suurimpia puistoja ovat länsi­laidalla Lahna­lahden puisto ja etelä­laidalla Paja­lahden puisto. Kotkavuoren alueelta kanta­kaupunkiin johtavat Lauttasaaren silta ja Lapinlahden silta, joka on osa Länsiväylää. Osa-alue sijaitsee lähes kokonaan Länsi­väylän etelä­puolella; sen pohjois­puolella on vain muutaman talon ryhmä rannassa Maamon­lahden­tien varrella. Lautta­saaren sillalta länteen johtaa vilkas­liikenteinen Lautta­saaren­tie. Sen ohella alueen kokooja­katuja ovat Tall­bergin puisto­tie, joka on saanut nimensä Julius Tallbergin mukaan ja on leveä puistokatu, sekä Meri­puisto­tie ja alueen länsi­rajaa pitkin kulkevat Särki­niemen­tie ja Lemis­saaren­tie, joka johtaa Länsi­väylän varressa olevaan eritasoliittymään. Lauttasaaren metroasema sijaitsee myös kokonaan Kotka­vuoren alueella. == Lähteet == Luokka:Lauttasaari Luokka:Helsingin osa- alueet
Iso Karstujärvi

Iso Karstujärvi sijaitsee Eurassa Satakunnassa ja kuuluu Eurajoen vesistön Säkylän Pyhäjärveen laskevan Vähä Karstujärven valuma-alueeseen. == Maantiede == Järven pinta-ala on 8,23 hehtaaria ja sen pituus on 650 metriä ja leveys on 300 metriä. Järven luusua sijaitsee järven koillisrannassa ja sen kaivamalla suoristettu laskuoja laskee vetensä peltojen läpi Vähä Karstujärveen. Järvi saa vetensä lähialueen ojitetuilta soilta. Järven rantaviiva on 1,5 kilometriä ja ranta on enimmäkseen suota, joka on järven eteläpäässä ja luoteiskulmassa avosuota. Järven itäranta rajautuu kallioiseen ja moreenipohjaiseen mäkeen, jossa kasvaa metsää. Läheiset pellot kuuluvat Karstun maatilaan ja järvien välissä on Karstunmäki. Järvelle pääseen Yläneen ja Honkilahden väliseltä seututieltä 210. Säkylän ja Euran välisen rajan pyykki sijaitsee 140 metriä itään järven länsirannasta. == Luonto == Järvessä elää luontaisena jokirapu. == Lähteet == Luokka:Eurajoen vesistö Luokka:Honkilahden järvet
Hulavanne

Hulavanne eli lannevanne () on suuri vanne jota pyöritetään lantion, kaulan tai raajojen ympärillä. Se on perinteisesti valmistettu pajusta, rottingista tai muusta luonnonmateriaalista, ja sellaisia tiedetään käytetyn jo antiikin Kreikassa.Hula-Hoop, How Products Are Made -sivusto. Viitattu 22.7.2016. Nykyiset hulavanteet ovat yleensä muovia. On olemassa myös koottavia hulavanteita. Ontosta muoviputkesta taivutetun vanteen sisään laitetaan usein kuulalaakerin kuulia, soraa tai muita pieniä esineitä pitämään ääntä vannetta pyöritettäessä. Hulavanne on myös liikuntaväline. On olemassa sekä kevyitä hulavanteita, mutta myös lisäpainoilla varustettuja hulavanteita (esimerkiksi 1,2–2 kg), jotka soveltuvat erityisesti kuntoiluun. Lasten hulavanteiden läpimitta on noin 70 senttimetriä, aikuisten noin metrin. Hulavanteesta tuli suosittu muotivillitys ympäri maailmaa 1950-luvun lopulla. Sitä alkoi valmistaa vuonna 1958 kalifornialainen yritys nimeltä Wham-O, ja jo vuoden kuluttua siitä oli noin sadan miljoonan kappaleen myynnillä tullut suosittu Pohjois-Amerikan lisäksi Euroopassa, Japanissa ja Lähi-idässä."Hula Hoop." St. James Encyclopedia of Popular Culture. Gale. 2000. Haettu 22.7.2016 palvelusta HighBeam Research (vaatii tilauksen): https://www.highbeam.com/doc/1G2-3409001201.html Suomessakin villityksestä tuli niin suosittu, että Olavi Virta levytti vuonna 1958 siitä kertovat kappaleet ”Lannevannelaulu” (säv. Carl Maduri, san. Saukki) ja ”Hula Hula Hula Hula Hula Hoop” (säv. W. Stone, san. Orvokki Itä), jotka julkaistiin singlelevyn kahden puolenOlavi Virta ‎– Lannevannelaulu / Hula Hula Hula Hula Hula Hoop, Discogs.com. Viitattu 22.7.2016.. Muovinen hulavanne perustui Marlex-kauppanimellä kutsutun uudenlaisen muovimateriaalin, polypropeenin, keksimiseen Phillips Petroleum -yhtiössä. Se sopi mainiosti edullisten ja värikkäiden lannevanteiden valmistamiseen. Hulavanne oli ensimmäisiä muovituotteita, jotka nousivat suosioon ympäri maailmaa. ==Lähteet== == Aiheesta muualla == Luokka:Leikkikalut
Fā’

Fā’ (, ) on arabialaisen kirjaimiston 20. kirjain. Sen itsenäinen muoto on ف ja vastine heprealaisessa kirjaimistossa pe (פ). Fā’ lausutaan arabiaksi ja persiaksi . Fā’n kirjoitusasu riippuu siitä, missä kohdassa sanaa kirjain esiintyy. Sanan alussa ja sellaisten kirjainten jälkeen, jotka on pakko kirjoittaa erilleen seuraavasta kirjaimesta, fā’ kirjoitetaan فـ (esim. فو fū). Sanan keskellä edeltävään ja seuraavaan kirjaimeen liitettynä fā’n kirjoitusasu on ـفـ (esim. نفو nfū), ja sanan lopussa edeltävään kirjaimeen liitettynä se kirjoitetaan ـف (esim. نف nf). Kurdin kielessä käytetään fā’sta muodostettua kirjainta ڤ ilmaisemaan soinnillista -äännettä. Malaijin kielessä käytetyssä jawi-aakkostossa sama kirjain ilmaisee äännettä . == Lähteet == * === Viitteet === Luokka:Arabialaiset kirjaimet
Mongi Slim

Mongi Slim () (1. syyskuuta 1908 – 24. lokakuuta 1969) oli tunisialainen lakimies, diplomaatti ja poliitikko, joka toimi Tunisian ulkoministerinä 1962–1964. Syyskuussa 1961 hänestä tuli ensimmäinen afrikkalainen, joka johti Yhdistyneiden kansakuntien yleiskokousta. Slim oli Habib Bourguiban ohella keskeinen tekijä Neo Destour -puolueessa ja joutui kahdesti ranskalaisten siirtomaaisäntien vangitsemaksi ennen Tunisian itsenäistymistä. Slim johti Tunisian valtuuskuntaa autonomiaan ja sitten itsenäisyyteen johtavissa neuvotteluissa vuosina 1954–1956. Sen jälkeen Slim toimi itsenäistyneen maan sisäministerinä sekä Yhdysvaltain, Kanadan ja YK:n suurlähettiläänä Washingtonissa 1956–1961. Hän edusti Tunisiaa YK:n turvallisuusneuvostossa ja toimi YK:n 16. yleiskokouksen puheenjohtajana 1961 pääsihteeri Dag Hammarskjöldin kuoltua lento-onnettomuudessa.Mongi Slim (Tunisia),Elected President of the sixthteenth session of the General Assembly, United Nations. Viitattu 6.11.2014.Ilvessalo, Jaakko: ”Slim, Mongi (1908)”, teoksessa Slim kuului arvovaltaiseen kreikkalais-turkkilais-arabialaiseen sukuun Tunisiassa. Slimin isoisän isä oli kreikkalainen laivapoika, jonka merirosvot kaappasivat 1800-luvun alussa ja myivät mamelukkiorjaksi Tunisiaan turkkilaiselle beylle, joka koulutti pojan, päästi vapaaksi ja teki tästä ministerin. Hänen äitinsä kuului turkkilaiseen Beyrum-sukuun, joka oli noussut merkittäväksi islamilaisen lain tuntijaksi Tunisiassa. Slimin isänisä oli toiminut Tunisian koillisen Cap Bonin maakunnan hallitsijana. ==Lähteet== == Aiheesta muualla == Luokka:Tunisialaiset poliitikot Luokka:Ulkoministerit Luokka:Diplomaatit Luokka:Vuonna 1908 syntyneet Luokka:Vuonna 1969 kuolleet
Vähä Karstujärvi

Vähä Karstujärvi sijaitsee Eurassa Satakunnassa ja kuuluu Eurajoen vesistön Säkylän Pyhäjärveen laskevaan Vähä Karstunjärven valuma-alueeseen. == Maantiede == Järven pinta-ala on 8,1 hehtaaria ja sen pituus on 500 metriä ja leveys 250 metriä. Se saa vetensä laskuojan välityksellä Iso Karstujärvestä. Järven luusua sijaitsee sen koillisrannassa ja sen 1,6 kilometriä pitkä laskuoja (Karstunoja) johtaa vedet Pyhäjärveen. Järveen johtaa neljä muuta ojaa. Järven rantaviiva on 1,3 kilometriä pitkä ja järven ranta on enimmäkseen joutomaata, mutta sen lähiympäristössä on peltomaata ja idässä on kallioita ja moreenimaata metsässä. Järvelle pääsee Yläneen ja Honkilahden väliseltä seututieltä 210, joka ylittää laskujoen järven lähellä. Säkylän ja Euran välisen raja kulkee 150 metriä kaakkoon järven itärannasta. Myös laskujoki purkaa vetensä rajan lähellä. == Historia == Vuonna 1930 tilanomistaja Toivo Sillanpää haki lupaa laskea järveä, mihin hän saikin luvan samana vuonna. == Luonto == Järvessä elää luontaisena jokirapu. == Lähteet == Luokka:Eurajoen vesistö Luokka:Honkilahden järvet
Vähäjärvi (Eura)

Vähäjärvi on pieni lampimainen järvi, joka sijaitsee Eurassa Köyliön Tuiskulaan vievän keskiaikaisen tien varrella Satakunnassa ja kuuluu Eurajoen vesistön Eurajokeen laskevan Ruononojan valuma-alueeseen. == Maantiede == Ovaalin muotoisen järven pinta-ala on 1,9 hehtaaria ja se on 230 metriä pitkä ja 120 metriä leveä. Sen luusua sijaitsee länsirannalla, josta Ruosteoja alkaa ensin metsäojana ja sitten kaivettuna suorana pelto-ojana virrata luoteeseen päin. Korvenkulman tienoilla se kääntyy lounaaseen ja yhtyy siellä Ruonojaan. Oja yhtyy Eurajokeen Kuurnamäessä. Järvelle johtaa polku alas mäkeä yhdystieltä 2141. Rantaviivaa on 530 metriä eikä järvellä ole loma-asuntoja taikka vakituista rakennuskantaa. == Luonto == Järvessä elää luontaisena jokirapu. == Lähteet == === Viitteet === Luokka:Eurajoen vesistö Luokka:Euran järvet
Aitokaksisirkkaiset

Aitokaksisirkkaiset (Eudicotidae) ovat koppisiemenisiä, joilla on kaksi sirkkalehteä ja siitepölyhiukkasessa kolme ituaukkoa. Koppisiemenisten evoluution ymmärtämisessä on ollut suuri muutos tajuta, että perustava ero ei olekaan yksi- ja kaksisirkkaisten välillä. Aitokaksisirkkaiset ovatkin kehittyneet erilleen ryhmästä, johon kuuluvat varhaiset koppisiemeniset ja yksisirkkaiset. Aitokaksisirkkaiset on monofyleettinen ryhmä, jonka tuntomerkkinä on siitepölyhiukkasen ulomman eksiinikerroksen kolme uurretta tai huokosta, joita kutsutaan iturei'iksi tai ituaukoiksi. Siitepölyhiukkasen itäessä siiteputki kasvaa läpi näistä kohdista. Muilla siemenkasveilla eli paljassiemenisillä, yksisirkkaisilla ja varhaisilla koppisiemenisillä on vain yksi itureikä. Monet yleiset ravintokasvit, puut ja koristekasvit ovat aitokaksisirkkaisia. Esimerkiksi auringonkukat, voikukat, lemmikit, keräkaali, omena, leinikit ja vaahterat kuuluvat aitokaksisirkkaisiin. Useimmat lehtipuut kuuluvat myös aitokaksisirkkaisiin, lukuun ottamatta magnolioita ja tulppaanipuita, jotka kuuluvat magnolideihin, ja neidonhiuspuita, jotka eivät ole koppisiemenisiä, vaan paljassiemenisiä. Seuraavassa on yksityiskohtaisempi erittely APG IV:n mukaan. * kladi Aitokaksisirkkaiset (Eudicots) *: lahko Ranunculales *: lahko Proteales *: lahko Trochodendrales *: lahko Buxales *: kladi Aitokaksisirkkaisten ydinryhmä *:: lahko Gunnerales *:: lahko Dilleniales *:: kladi Superrosidae *::: lahko Saxifragales *::: kladi Rosidit *:::: lahko Vitales *:::: kladi Fabidae *::::: lahko Fabales *::::: lahko Rosales *::::: lahko Fagales *::::: lahko Cucurbitales *::::: lahko Oxalidales *::::: lahko Malpighiales *::::: lahko Celastrales *::::: lahko Zygophyllales *:::: kladi Malvidae *::::: lahko Geraniales *::::: lahko Myrtales *::::: lahko Crossosomatales *::::: lahko Picramniales *::::: lahko Malvales *::::: lahko Brassicales *::::: lahko Huerteales *::::: lahko Sapindales *:: kladi Superasteridit *::: lahko Berberidopsidales *::: lahko Santalales *::: lahko Caryophyllales *::: kladi Asteridit *:::: lahko Cornales *:::: lahko Ericales *:::: kladi Campanulidae *::::: lahko Aquifoliales *::::: lahko Asterales *::::: lahko Escalloniales *::::: lahko Bruniales *::::: lahko Apiales *::::: lahko Dipsacales *::::: lahko Paracryphiales *:::: kladi Lamiidae *::::: lahko Solanales *::::: lahko Lamiales *::::: lahko Vahliales *::::: lahko Gentianales *::::: lahko Boraginales *::::: lahko Garryales *::::: lahko Metteniusales *::::: lahko Icacinales == Lähteet == == Aiheesta muualla == * Angiosperm Phylogeny Website: Eudicots Luokka:Aitokaksisirkkaiset
Macho Fantastico

Macho Fantastico on suomalaisen rap-artisti Spektin toinen studioalbumi, jonka julkaisi 5. joulukuuta 2014 Rähinä Records.Rähinä Records Se nousi heti Suomen virallisen listan sijalle 33 ja ylimmillään sijalle 18. Albumi pysyi listalla yhteensä 21 viikkoa.Musiikkituottajat: Spekti – Macho Fantastico Albumin ensimmäinen single Macho Fantastico, jolla vierailee Tasis, julkaistiin 21. marraskuuta 2014.Instagram – @spektiofficial == Kappaleet == Levykauppa X == Lähteet == Luokka:Spektin albumit Luokka:Sakke Aallon tuottamat albumit Luokka:MMENin tuottamat albumit Luokka:OP Beatsin tuottamat albumit Luokka:MGI:n tuottamat albumit Luokka:Vuoden 2014 albumit
Qāf

Qāf (, ) on arabialaisen kirjaimiston 21. kirjain. Sen itsenäinen muoto on ق ja se vastaa heprealaista kirjainta qof (ק). Suomeksi qāf korvataan usein k-kirjaimella arabiaperäisissä sanoissa kuten Koraani (arab. القرآن al- Qur’ān), Kairo (arab. القاهرة‎ al-Qāhirah) ja Irak (arab. العراق al-ʿIrāq). Standardiarabiassa qāf-kirjaimen ääntämys on soinniton uvulaarinen klusiili . Ääntöasu vaihtelee alueittain ja esimerkiksi egyptinarabiassa qāf voidaan ääntää glottaaliklusiilina ja marokonarabiassa soinnillisena velaarisena klusiilina . Persiassa qāfin ilmaisema uvulaarinen klusiili voidaan ääntää joko soinnittomana tai soinnillisena . Qāfin kirjoitusasu riippuu siitä, missä kohdassa sanaa kirjain esiintyy. Sanan alussa ja sellaisten kirjainten jälkeen, jotka on pakko kirjoittaa erilleen seuraavasta kirjaimesta, qāf kirjoitetaan قـ (esim. قو qū). Sanan keskellä edeltävään ja seuraavaan kirjaimeen liitettynä qāfin kirjoitusasu on ـقـ (esim. نقو nqū), ja sanan lopussa edeltävään kirjaimeen liitettynä se kirjoitetaan ـق (esim. نق nq). == Lähteet == * === Viitteet === Luokka:Arabialaiset kirjaimet
Palloseura Villa

Palloseura Villa (PS Villa) on vuonna 2009 perustettu hyvinkääläinen futsalseura. Sen edustusjoukkue pelaa Suomen toiseksi korkeimmalla sarjatasolla Futsal-Ykkösessä. PS Villa nousi Futsal-liigaan kaudeksi 2014–2015 Ekenäs Sport Clubin luovuttua paikastaan. Kaudella 2013–2014 PS Villa sijoittui Futsal-Ykkösen toiseksi ja hävisi nousukarsinnoissa Turun Pallokerholle. PS Villa pelaa kotiottelunsa Martinhallissa. == Lähteet == == Aiheesta muualla == * Seuran sivusto Luokka:Hyvinkääläiset urheiluseurat Luokka:Suomalaiset futsalseurat Luokka:Vuonna 2009 perustetut urheiluseurat
Anwar El Ghazi

Anwar El Ghazi (s. 3. toukokuuta 1995 Barendrecht) on marokkolaiset sukujuuret omaava alankomaalainen jalkapalloilija, joka edustaa Eredivisiessä pelaavaa PSV Eindhovenia. Oikeajalkaisen El Ghazin pelipaikka on oikea laitahyökkääjä. Hän kuuluu myös Alankomaiden jalkapallomaajoukkueeseen. == Seurajoukkueura == El Ghazi siirtyi AFC Ajaxin juniorijoukkueeseen vuonna 2013 Sparta Rotterdamista. Alun perin hänen piti aloittaa kausi 2014–2015 Jong Ajaxissa, mutta pelattuaan hyvin kautta edeltävissä harjoituspeleissä El Ghazi pääsi edustusjoukkueeseen. Hän debytoi Eredivisiessä kauden 2014–2015 avausottelussa Vitesseä vastaan. Ensimmäinen liigamaali tuli elokuussa 2014 AZ Alkmaaria vastaan. Hän debytoi myös Mestareiden liigassa, jossa avausosuma syntyi 88. minuutilla FC Barcelonaa vastaan Camp Noulla. Ajax hävisi ottelun 1-3. Kaudella 2014–2015 El Ghazi teki 31 pelaamassaan Eredivisien ottelussa yhdeksän maalia. Tammikuussa 2017 El Ghazi siirtyi ranskalaisseura Lilleen. Kauden 2018–2019 hän pelasi lainalla Englannin mestaruussarjan Aston Villassa ja siirtyi kesällä 2019 Valioliigaan nousseen Aston Villan omistukseen. Hän pelasi kaudella 2019–2020 Valioliigassa 34 ottelua, joista 26 ottelua avauskokoonpanossa, ja teki niissä neljä maalia. Sekä FA Cupissa että liigacupissa hän teki yhden maalin. Kauden 2020–2021 Valioliigassa hän pelasi 28 ottelua, joista 17 ottelua avauskokoonpanossa, ja teki kymmenen maalia. == Maajoukkueura == Syntyperästään johtuen El Ghazi olisi voinut edustaa maajoukkuetasolla joko Alankomaita tai Marokkoa. Vuodesta 2014 alkaen hän on kuulunut Alankomaiden alle 21-vuotiaiden maajoukkueeseen. Alankomaiden jalkapallomaajoukkueessa El Ghazi debytoi lokakuussa 2015 EM- karsintaotteluissa Kazakstania ja Tšekkiä vastaan. == Lähteet == * === Viitteet === Luokka:Alankomaalaiset jalkapalloilijat Luokka:Vuonna 1995 syntyneet Luokka:Elävät henkilöt
Souvanna Phouma

Souvanna Phouma (laoksi. ສຸວັນນະພູມາ; (tai Suvanna Phuma, oik. Khampeng Souvannaphouma Rattanavongsa, 7. lokakuuta 1901 – 10. tammikuuta 1984)Souvanna Phouma, Encyclopedia Britannica. Viitattu 6.11.2014. oli laosilainen prinssi, joka toimi Laosin pääministerinä 1951–1954, 1956–1958, 1960 ja 1962–1975. Hän oli prinssi Bounkhongin poika ja presidentti Souphanouvongin velipuoli. Prinssi Souvanna opiskeli insinööriksi Ranskassa, josta palasi kotimaahansa 1931. Toisen maailmansodan jälkeen hän kuului Vapaan Laosin liikkeen (Lao- issarak) perustajiin. Hän kohosi itsenäistyneen Laosin johtotehtäviin ja toimi ensi kerran pääministerinä 1951–1954 levottomana aikana, jolloin hänen velipuolensa Souphanouvong asettui kommunistisen Pathet Lao -järjestön joukkojen puolelle ja Ranska menetti otteensa Indokiinasta.Ilvessalo, Jaakko: ”Souvanna Phouma (1901)”, teoksessa Elokuussa 1956 Souvanna Phouma ja Souphanouvong antoivat yhteisen julistuksen vihollisuuksien lopettamisesta. Souvanna Phouma vieraili sen jälkeen Kiinassa ja Pohjois-Vietnamissa, joissa hän korosti Laosin puolueettomuutta ja sanoi, ettei maa aio solmia diplomaattisuhteita näiden kommunistimaiden kanssa. Vuonna 1958 kommunistit vahvistivat yhä asemaansa Laosissa, ja Souvanna Phouma erosi pääministerin tehtävistä ja siirtyi suurlähettilääksi Pariisiin. Prinssi Souvanna palasi Laosiin 1960 ryhtyäkseen parlamentin puhemieheksi, mutta syntyi vallankaappaus, jossa hänet nimitettiin pää-, ulko- ja puolustusministeriksi. Hän julisti Laosin kunnioittavan muiden maiden kommunismia, mutta buddhalaiseen maahan aate ei sovi. Joulukuussa 1960 syntynyt vasemmistovallankumous katkaisi Souvanna Phouman hallituskauden muutaman kuukauden jälkeen. Tilanteen rauhoituttua valta siirtyikin Yhdysvaltojen tukemalle oikeistolle, johtajanaan kenraali Phoumi Nosavan. Yhdysvallat tunnusti uuden pääministerin, prinssi Bon Oumin hallituksen, mutta Neuvostoliitto ja Kiina asettuivatkin Souvanna Phouman puolelle. Phouma pakeni Kambodžaan amerikkalaisille katkeroituneena. Lokakuussa 1961 Souvanna Phoumasta tuli taas Laosin pääministeri, mutta hänen laaja kokoomushallituksensa pääsi levottomuuksien takia työhön vasta elokuussa 1962. Genevessä oli tehty Laosin puolueettomuus sopimus , ja Souvanna Phouma rinnasti puheissaan maan aseman Itävaltaan. Souvanna Phouma pysyi pääministerinä vuoteen 1975, jolloin Pathet Lao sai vallan maassa.Pace, Eric: Souvanna Phouma Dies in Laos; Served as Premier for Many Years, The New York Times 11.1.1984. Viitattu 6.11.2014. Souvanna Phouman poika on Mangkra Souvannaphouma. ==Lähteet== Luokka:Laosin pääministerit Luokka:Prinssit Luokka:Vuonna 1901 syntyneet Luokka:Vuonna 1984 kuolleet
Związek Producentów Audio Video

Związek Producentów Audio Video (tunnetaan myös nimellä ZPAV) on organisaatio, joka edustaa Puolan musiikkiteollisuutta ja Puolan osuutta International Federation of the Phonographic Industryn (IFPI) tavoitteista. Vuonna 1991 perustetulle organisaatiolle on Puolan kulttuuriministeri sallinut toimintaoikeudet hallita ääni- ja videotallenteiden tuottajien tekijänoikeuksia. ZPAV julkaisee Puolan musiikkilistat sekä myöntää myyntirajan ylittämiseen edellyttäviä palkintoja. Organisaatio vastaa myös vuosittaisen Fryderyk-palkinnon myöntämisestä puolalaiselle musiikille. ==Lähteet== Luokka:Puolan musiikki Luokka:Organisaatiot
Recorded Music NZ

Recorded Music NZ (ennen Recording Industry Association of New Zealand (RIANZ)) on voittoa tavoittelematon musiikkituottajien, jakelijoiden sekä muusikkojen organisaatio, joka markkinoi musiikkia Uudessa-Seelannissa. Recorded Music NZ:n jäsenyys on vapaa ihan mille tahansa Uudessa-Seelannissa toimivalle levy-yhtiölle ja sitä dominoi yhdysvaltalaista sekä brittiläistä alkuperää oleva "Big Four" (EMI, Sony, Universal ja Warner Music) jolla on neljä viidestä täydestä jäsenyydestä Recorded Music NZ:lla. Organisaatiolla on yhteensä 53 jäsentä. Ennen kesäkuuta 2013 organisaatio tunnettiin nimellä Recording Industry Association of New Zealand (RIANZ). RIANZ ja PPNZ Music Licensing yhdistyivät tuolloin ja uudeksi nimeksi tuli "Recorded Music NZ". "Recorded Music NZ" tarjoaa palveluja kolmella alueella: Member Services (New Zealand Music Awards, Official NZ Top40-lista ja suorat yhteydet artisteihin ja levy-yhtiöihin), Music Licensing (toteutettu PPNZ Music Licensingin ansiosta) sekä Pro Music-palvelut koskien tekijänoikeussuojaa sekä yritysasioita. ==Lähteet== Luokka:Uuden-Seelannin musiikki Luokka:Organisaatiot
Productores de Música de España

Productores de Música de España (Espanjaksi: Productores de Música de España, lyhennettynä Promusicae, joskus tyyliteltynä PROMUSICAE) on ammattijärjestö, joka vastaa Espanjan musiikkiteollisuudessa yli 90 prosentin osuudesta. Se on International Federation of the Phonographic Industryn (IFPI) espanjalainen organisaatio. Promusicae perustettiin IFPIn edustajana Espanjassa vuonna 1958 nimellä Spanish Group of the International Federation of the Phonographic Industry (Grupo Español de la Federación Internacional de la Industria Fonográfica), jokseenkin ei virallisena yhdistyksenä, koska Espanjan oikeus Francon aikakaudella ei suostunut järjestäytymisvapauteen aina vuoteen 1977 asti. ==Lähteet== Luokka:Musiikkialan järjestöt Luokka:Organisaatiot